Suid Afrikaanse Nuus Thread - Page 223 - Stormfront
Page 223 of 226 « First < 123 173 209 210 211 212 213 214 215 216 217 218 219 220 221 222 223 224 225 226 >
03-19-2010, 06:45 AM #2221
CJ oosthuizen, brother of the former owner of the sasucks blog who regularly blogged there under the name "Doodler" apparently "committed suicide" in a police station.
Many of you will recall that the owner of the blog Bert oosthuizen was arrested and had all his computer equipment confiscated before being released when the courts refused to charge him, causing huge embarrassment for the police... but having the desired effect that Bert decided to close his blog.
03-23-2010, 07:51 AM #2222
Groot deel van SA veekudde vatbaar vir slenkdalkoors
Bloemfontein. – Dit is byna onmoontlik om die omvang en erns van die slenkdalkoors-epidemie in die land te voorspel.
Niemand het die omvang en erns daarvan verwag nie, het Onderstepoort Biologiese Produkte (OBP) in 'n verklaring gewaarsku.
Slenkdalkoors het die afgelope weke ook onder Vrystaatse en Noord-Kaapse vee gemaai.
Vroeër is berig twee mense is ook al dood aan die siekte – een in die Vrystaat en een in die Noord-Kaap.
Die OBP sê vorige gebruikspatrone van entstowwe teen slenkdalkoors – soos dit blyk uit bewusmakingsveldtogte en vergelykende studies – teenoor die huidige vraag wys duidelik baie Suid-Afrikaanse boere het nie hul vee hierteen ingeënt nie.
Dit het daartoe gelei dat 'n groot persentasie van Suid-Afrika se veekudde hoogs vatbaar vir slenkdalkoors geraak het.
In die verklaring wys OBP daarop dat hy twee soorte entstowwe teen slenkdalkoors vervaardig, naamlik geïnaktiveerde (dooie) en geattenueerde (lewendige) entstof.
OBP het verlede week 6 miljoen dosisse van die lewendige entstof in voorraad gehad, maar alle geïnaktiveerde entstof is reeds verkoop.
Die produksievolume is by die groter vraag aangepas. 'n Beperkte hoeveelheid geïnaktiveerde entstof sal weer môre beskikbaar wees.
Boere in hoërisiko-gebiede word gemaan om so gou moontlik hul diere met die lewendige entstof in te ent, maar moenie die lewendige entstof gebruik as slenkdalkoors reeds voorkom nie.
Luidens die OBP-verklaring kan entstof nie as 'n behandeling gebruik word nie, maar slegs as 'n voorkomende maatreël.
Gereelde inentings kan siektes voorkom.
Rig navrae aan die OBP by 012 522 1500 of [email protected]
Luidens die verklaring word slenkdalkoors deur muskiete oorgedra en tas dit hoofsaaklik kleinvee (skape en bokke), maar ook grootvee aan.
Die siekte van besmette diere na mense oordraagbaar.
Muskiete versprei nuwe virus in Bloemfontein
Vyf gevalle van 'n nuwe virus, wat deur die gewone huismuskiet versprei word, is gister in Bloemfontein geïdentifiseer.
Die virus lei tot 'n siekte waarvan die simptome soortgelyk aan dié van die sogenaamde jappie-griep is, het dr. Chris Janse van Rensburg, mikrobioloog en viroloog by Van Rensburg Patoloë, gesê.
Janse van Rensburg maan mense om voorsorg te tref dat muskiete hulle nie byt nie.
Hy sê die nuwe virus is positief geïdentifiseer in vyf bloedmonsters wat ná verwysing deur huisdokters patologies getoets is.
Die nuwe virus is die sindbis-virus, 'n sogenaamde toga-virus, met die algemene beskrywing sinV.
Dit word versprei deur die culex-muskiet (huismuskiet) wat deur tuinvoëls soos tiptolle, mossies en tortelduiwe gedra word.
Volgens Janse van Rensburg is dit met al die muskiete ná die baie reën in omloop baie maklik om die simptome van die nuwe virus mis te kyk.
"As dié muskiete iemand gebyt het, tree simptome soos gewrigspyne, spierpyne, hoofpyn, koors en dalk 'n ligte uitslag sowat drie tot sewe dae later in. Die virus kan geïdentifiseer word sowat agt tot elf dae nadat iemand siek raak.
"Soos die jappie-griep van 'n paar jaar gelede, kan dit ook lei tot moegheid en ongesteldheid wat tot 24 maande kan duur."
03-23-2010, 07:55 AM #2223
'Vet polisielede nie meer geduld'
PRETORIA. – Komm. Bheki Cele, nasionale polisiekommissaris, is keelvol vir oorgewig polisielede wat mekaar "met hul mae soen".
Die manne en vroue in blou met vet boude en boepmagies, asook diegene wat hulle aan alkohol vergryp, se dae is getel.
Cele het gister by die polisie-opleidingsentrum in Pretoria-Wes op die bekendstelling van die polisie se fiksheidsprogram gewaarsku dat vet en slordige polisielede nie meer geduld gaan word nie omdat dit hulle kniehalter in hul werk.
"Vroue mag nie meer die polisie-kollege verlaat as hulle 'n nr. 38 dra nie en moet tussen 'n nr. 30 en 34 dra. Mans moet 'n nr. 38 dra en nie 'n 44 of groter nie. Dit is ongesond om vet te wees," het Cele gesê.
Die kommissaris het ook gesê polisielede "drink baie alkohol".
"Jy verneder jouself en jy is besig om jouself dood te maak. Drink eerder baie water."
Adjunk- nasionale kommissaris Magda Stander het gesê dié program sal bydra tot die beeld van die polisie.
Cele, mnr. Fikile Mbalula, adjunkminister van polisie, en Stander was gister deel van honderde polisiemanne en -vroue wat om 05:30 op die sportveld by die kollege bymekaargekom het om aan 'n drie uur lange oefensessie deel te neem.
Talle senior polisiebeamptes van al die provinsies was ook teenwoordig. Van hulle kon die pas volhou, maar baie was so kortasem dat hulle by tye bly lê het.
Die bokslegende Baby Jake Matlala het gehelp om die polisielede te laat sweet.
Volgens die program word lede ingelig oor hoe om fiks te bly, watter gesonde kos om te eet en watter oefeninge om te doen. Elke lid kry ook 'n aantekeningboek waarin hulle hul vordering neerpen. Diegene wat geen positiewe vordering maak nie, sal aan Cele moet antwoorde gee.
Die polisie het ook gister 'n kontrak met 'n bekende gimnasium in die land geteken wat aan lede teen 'n spesiale prys toegang tot die gimnasium sal bied.
03-23-2010, 07:59 AM #2224
Polisie patrollies in gedrang ná motorhawens sluit
Nog motorhawens van die polisiemag sluit en dit blyk dat daar binnekort nie genoeg diensstasies gaan wees om polisievoertuie te diens en te herstel nie. Gerugte doen die rondte dat die Pretoria-Noord-motorhawe binnekort sy deure gaan sluit. Dit is slegs maande na die Moot-motorhawe se deure in November verlede jaar geheimsinnig gesluit het.
'n Werknemer by een van die polisie se motorhawens in Pretoria het aan Rekord gesê hulle herstel gewoonlik tussen twintig en dertig voertuie per dag. Volgens hom was dieselfde hoeveelheid voertuie per dag by die Moot-motorhawe herstel. Polisiebronne sê hulle het nie langer as 'n dag vir voertuie gewag om weer padwaardig gemaak te word by die Moot-motorhawe nie.
As die Noord-motorhawe ook sy deure sluit, bly slegs die Silverton-motorhawe oor. Volgens polisiebronne is daar tans 'n groot agterstand by die Silverton-motorhawe. "Ons het al tot drie weke gewag om 'n voertuig, wat slegs 'n diens nodig gehad het, van dié werkswinkel af terug te kry," sê 'n bron. Volgens senior superintendent, Roy Govendor, stasiebevelvoerder van die Moot-polisiestasie, is die sluiting van die Moot-motorhawe die rede vir die agterstand by Silverton.
"'n Derde van my motorvloot staan tans in dié motorhawe. Dit maak dit vir die stasie moeilik om effektief te kan patrolleer," sê supt Govendor. Die provinsiale kantoor het 'n ondersoek na die Moot-motorhawe se doeltreffendheid gedoen maar volgens supt Govendor het hulle hom nie van die ondersoek in kennis gestel nie.
Hy sê hy is net in kennis gestel dat die Moot-motorhawe gaan sluit. "As dit waar is dat hulle die Pretoria-Noord-motorhawe ook wil sluit, gaan dit ernstige logistieke probleme vir die polisiestasies in die groter Pretoria-omgewing meebring," sê supt Govendor.
Die provinsiale polisiewoordvoerder, superintendent Lungelo Dlamini, het gesê hy sal die saak ondersoek maar kon teen druktyd nie amptelik kommentaar lewer nie.
03-25-2010, 05:00 AM #2225
03-29-2010, 06:45 AM #2226
PAC-jeug dreig 'domkop' Malema met dood oor Sharpeville-uitlating
03-30-2010, 06:43 AM #2227
Pta-buurt heet skielik Willows
Gaan Kroonstad se naam nou na Crown City verander word?
Dis wat 'n ontstelde mnr. Theuns Erasmus, voorsitter van Die Wilgers-inwonersvereniging, wil weet nadat die Tshwane-metroraad die naam van die woonbuurt Die Wilgers onlangs op 'n paar van die padaanwysers in Pretoria deur die naam "Willows" vervang het.
"Ek dink dit is totaal buite orde. Totaal en al. In so 'n geval moet die inwoners in die saak geken word. Die inwoners moet gekonsulteer word as hul area se naam verander gaan word," het Erasmus gister aan Beeld gesê.
"Dit is onwettig, want daar bestaan nie 'n plek met die naam Willows in Pretoria, in enige Tshwane-padkaartboek of GPS-kaart nie. Die plek se naam is Die Wilgers, niks anders nie," het Erasmus gesê.
Volgens hom het die Pleknaamraad ook geen versoek gekry om die naam te verander nie.
Hy was geskok toe hy een oggend vroeg in Maart vir die eerste keer die wysiging aan die naam op verskeie borde langs Rossouwstraat op die N4 gesien het.
"Soos dit nou is, skep dit 'n Babelse verwarring vir mense wat 'n straatadres in Die Wilgers soek, terwyl die straatborde na Willows verwys," het Erasmus in 'n brief aan die metroraad gesê.
Daar is volgens hom geen geldige rede om die naam te verander nie.
"Dit is dus 'n sinnelose uitgawe te midde van 'n welbekende geldtekort in die munisipaliteit," lui die brief.
Die munisipaliteit kom "onsensitief, onbekwaam en moedswillig" voor teenoor 'n woonbuurt wat gereeld belasting betaal.
"Ons doen moeite om die sypaadjies netjies te hou en die woonbuurt te bewaar deur ongewenste hersonerings teen te staan en die misdaad laag te hou deur ons eie straatpatrollies, gewapende reaksie-eenheid en goeie verhoudings met die polisie."
Erasmus meen egter hoe slegter 'n stad se bestuur word, hoe meer word die bestuur gemotiveer om plek- en straatname te verander. "Hulle kan nie aan kiesers skoon water of slaggatlose paaie gee nie, so nou verander hulle maar die name."
Prof. Duncan Baker, DA-raadslid van wyk 46, het gesê die stadsraad was net moedswillig met dié verandering.
"Waarom is die ou borde afgetakel? Hulle was in 'n goeie toestand. Hulle het nie eens verfmerke op gehad nie. Vir my was dit net 'n vermorsing van geld."
Taal is deel van 'n mens se identiteit en "Afrikaanssprekendes is ook deel van die geskiedenis".
"Taal is deel van die geskiedenis en jy kan nie nou 'n geskiedenis probeer uitvee nie," het Baker gesê.
Die vereniging eis dat geen verdere wysigings aan die bestaande borde met die korrekte naam gemaak word nie. Borde met die naam Willows moet ook binne 'n redelike tyd vervang word.
Die Tshwane-metroraad het teen druktyd nie op Beeld se versoek om kommentaar gereageer nie.
03-30-2010, 06:55 AM #2228
Lesotho se burgers kry dalk ID's van SA
Die moontlikheid dat Suid-Afrikaanse identiteitsdokumente (ID's) aan alle burgers van Lesotho uitgereik kan word, word deur die regerings van dié twee lande oorweeg.
Só sê mnr. Masuhla Leteka, die hoof van die sekretariaat van Lesotho se kabinet. Nóg 'n moontlikheid is dat werkers uit Lesotho gelyke-indiensnemingsregte in Suid-Afrika kan kry.
'n Derde moontlikheid – as die toestaan van Suid-Afrikaanse ID's of gelyke werkgeleenthede aan Lesotho-burgers in Suid-Afrika nie haalbaar is nie – is om 'n bedeling te bewerkstellig waar burgers van daardie land die reg op algehele vryheid van beweging na en van en binne Suid-Afrika kry.
Al drie dié moontlikhede sal binnekort in Maseru bespreek word wanneer pres. Jacob Zuma Lesotho besoek.
"Dit is 'n dringende vraagstuk," het Leteka gister in Johannesburg aan die Suid-Afrikaanse Instituut vir Internasionale Aangeleenthede (SAIIA) gesê.
Hy het gister op die bekendstelling van die landsverslag oor Lesotho deur die Afrika-meganisme vir die beoordeling van lande deur mede-lidlande (ARPM) gesê "integrasie" van sy land in die Suid-Afrikaanse ekonomie is "noodsaaklik".
Uiteindelike politieke en grondwetlike integrasie is ook nie uitgesluit nie.
"Ek dink nie ons praat in dié stadium daarvan dat Lesotho 'n provinsie van Suid-Afrika word nie, maar ons sal binne die riglyne van die Suider-Afrikaanse Ontwikkelingsgemeenskap (SAOG) en die Afrika-Unie (AU) moet integreer," het Leteka gesê. Die AU staan 'n uiteindelike federale bedeling vir Afrika voor.
Navorsing dui daarop dat meer as 3miljoen van Lesotho se 5 miljoen burgers reeds in Suid-Afrika woon – die meeste van hulle in die Vrystaat en Gauteng.
"Lesotho se dalende bevolkingsgroei is uniek vir 'n ontwikkelende land. Moontlike oorsake is toenemende migrasie (na Suid-Afrika), dalende fertiliteit weens die gevolge van armoede en die hoë sterftesyfer weens MIV/vigs."
Die lewensverwagting van burgers van Lesotho het van 42,4 jaar in 2006 gedaal tot 39 jaar nou. Meer as 50 mense sterf elke dag in Lesotho aan die siekte.
"Die MIV/vigs-pandemie is 'n grootskaalse bedreiging vir die oorlewing van Lesotho as 'n land. Indien die toedrag van sake voortduur, staar die onheilspellende vooruitsig Lesotho in die gesig dat sy bevolking sal ophou groei en afneem tot onder die vervangingskoers (2,2 kinders per gesin)," lui die ARPM-verslag.
Me. Nomfamelo Kota, 'n woordvoerder van die Suid-Afrikaanse departement van internasionale aangeleenthede, het gister gesê migrasie-aangeleenthede, ook dié rakende Lesotho, word ingevolge Suid-Afrikaanse wette en die SAOG-protokol gereguleer.
"Lesotho het nie sy eie ID-stelsel nie, maar vraagstukke soos nasionale identiteit en soewereiniteit wat met ID-boeke gepaardgaan, sal eers uitgestryk moet word."
04-12-2010, 05:54 AM #2229
Weermag het nie geld vir dít, maar wel vir dát
Kaapstad. – Die weermag het nie geld om sy duur fregatte en duikbote of sy moderne Gripen-vegvliegtuie behoorlik te gebruik nie, maar bestee tussen R4 miljoen en R7 miljoen aan luukse Mercedes-Benze.
Hoewel dié bedrae nie 'n wesenlike verskil aan die weermag se vermoë kan maak om sy mandaat uit te voer nie, is dit beslis 'n aanduiding van die departement van verdediging se bestedingsprioriteite, sê mnr. David Maynier, DA-LP en -woordvoerder oor verdediging.
Volgens Krygkor is die departement besig om agt luukse voertuie aan te skaf. Dit sal in Pretoria en Kaapstad gebruik word vir die vervoer van hoës.
Dié voertuie sluit in een C-Klas outomatiese sedan (met 'n waarde van tussen R350 000 en R900 000), vier E-Klas outomatiese sedans (met 'n waarde van tussen R480 000 en R1,17 miljoen elk) en drie luukse busse ter waarde van tussen R420 000 en R485 000 elk.
"Die departement kla die verdedigingsbegroting is te laag om soldate behoorlik te betaal, basisse in stand te hou en toerusting te bedryf, maar bestee steeds amper R7 miljoen aan 'n vloot luukse voertuie," sê Maynier in 'n verklaring.
Dit gaan niks doen om LP's aan die departement se kant te kry wanneer daar om nog geld gebedel word nie. "Dit verminder vertroue in die departement se vermoë om sy hulpbronne te bestuur. Die DA doen 'n beroep op min. Lindiwe Sisulu om dié spandabelheid te stop."
Die departement was enkele weke gelede voor LP's waar die dienshoofde te kenne gegee het die krimpende verdedigingsbegroting is besig om die weermag se vermoë om sy grondwetlike mandaat na te kom, negatief te beïnvloed.
Maynier sê egter die gesaghebbers in die departement slaag nie daarin om 'n oortuigende argument op die tafel te plaas waarom LP's die tesourie moet aanvat om meer geld aan die weermag beskikbaar te stel nie.
"Ons verstaan die begroting van R1,2 miljard is hopeloos te klein, maar tussen die departement se gebrekkige bestuur van sy eie geldsake en voorvalle soos dié, is dit moeilik om die kwessie vorentoe te neem."
Sisulu verskyn môre voor die parlementêre portefeuljekomitee oor verdediging.
04-29-2010, 07:15 AM #2230
Messina - Die weermag kan binne sy huidige begroting slegs sowat 600 soldate (vier kompanies) verskaf om die Zimbabwiese grens van 220 km te patrolleer.